Public procurement notice: Voluntary Ex Ante Transparency Notice
Published: 2020-02-21
Buyer: Kouvolan Rautatie- ja Aikuiskoulutus Oy
Country: FI
Contract type: Supplies
Procedure: Negotiated without a prior call for competition
CPV classification: 48000000 | 48810000: Information systems

Technical requirements: – Vanhentuneiden, opetuskäytössä olevien DV12-dieselveturisimulaattoreiden päivitys/ajantasaistaminen
– Kouvolan Rautatie- ja Aikuiskoulutus Oy:n (KRAO Oy) DV12-dieselveturimallin simulaattorit on hankittu v. 2004–2005 laitetoimittaja Corysilta. Simulaattorilaitteisto on todettu vanhentuneen keskeisiltä osin niin, ettei niillä voida taata koulutuksen häiriötöntä toimintaa. Laitetekniikan varaosia / huoltoa ei ole enää ollut saatavilla.
– DV12-dieselveturisimulaattoreiden tekniikaltaan vanhentunut käyttöjärjestelmä (WINXP) ei ole päivitettävissä. Järjestelmä on ollut epävakaa yhä useammin, minkä vuoksi tilaajan toiminnallisuus ei enää vastaa liiketoiminnan edellytyksiä. Toteutettavassa simulaattoripäivityksessä simulaattorien käyttöjärjestelmä päivitetään tasolle WIN 10, mikä mahdollistaa simulaatiojärjestelmän ja siihen olennaisesti kuuluvien osien sekä simuloidun yksikön radio-ohjauksen päivittämisen ajanmukaisiksi. Junien kulunvalvontalaitteistoon päivitetään/uusitaan ETCS-kulunvalvontajärjestelmä.
– Olemassa olevan simulaatiokokonaisuuden sisältämät mallinnetut rataosat (Helsinki– Pori, Riihimäki–Imatra), ajoharjoitusohjelmat (30 kpl) ja liikkuva kalusto sekä muut rautatietoimintojen simulaatiot (JKV-laite, Tetra-radio, kuljettajan päätelaite Kupla) eivät vaadi uudistusta, minkä vuoksi nämä osiot on tarkoitus säilyttää päivityksen yhteydessä ennallaan.
– Simulaatiokokonaisuuden päivityksellä KRAO Oy pyrkii varmistamaan rautatiealan kuljettajakoulutuksen jatkumisen häiriöttömästi nyt ja tulevaisuudessa. Uusi laitekanta/ käyttöohjelmistot ovat jatkossa päivitettävissä ohjelmistotekniikaltaan nykyaikaisesti ja takaa mahdollisuuden vastata eri kuljettajakoulutuksille asetettuihin viranomaisvaatimuksiin ja rautatieliikennöinnin operaattorikohtaisiin koulutusohjelmiin. Päivityksen jälkeen KRAO Oy:llä on mahdollisuus saada laitetoimittajalta koulutusliiketoiminnan edellyttämä ajanmukainen ja tarkoituksenmukainen simulaattoreiden ylläpito- ja tukipalvelu (ml. päivittäiset huolto-ohjelmat, mahdolliset korjaukset ja kunnossapito).
Simulaattoriyksiköihin on, KRAOssa tehdyn ennakkoarvion mukaan, tulevan koulutustarpeen mukaisesti päivitettävissä ajopöydän hallintalaitteet sekä uusi veturimalli. Päivitys voi tulla ajankohtaiseksi Suomessa toimivien rautatieoperaattoreiden käyttöön tulevien uusien veturimallien koulutusvaatimusten myötä
Simulaattoreiden käyttö, vaikkakaan ei pakollista, voi olla hyödyllistä kuljettajien koulutuksessa, koska niiden avulla voidaan muun muassa valmentautua epätavallisiin työskentelyolosuhteisiin tai harvoin sovellettuihin sääntöihin. Niiden erityisenä etuna on, että ne tarjoavat tilaisuuden ”tekemällä oppimiseen” sellaisten tapahtumien varalta, joihin ei voi valmentautua käytännössä. Periaatteessa on käytettävä viimeisimmän sukupolven simulaattoreita.
Vastaavanlaisten onnettomuuksien välttämiseksi Onnettomuustutkintakeskus suosittaa, että Liikenteen turvallisuusvirasto varmistaa seuraavien suositusten toteutumisen:
2. Rautatiealan oppilaitoksien tulee sisällyttää simulaattorikoulutus vaihtotyönjohtajien koulutusohjelmaan.
Teknisestä tai yksinoikeuden suojaamiseen liittyvästä syystä vain tietty toimittaja voi toteuttaa hankinnan.
Veturisimulaattori on laaja kokonaisuus, jossa on mallinnettuna erilaisiin käyttötilanteisiin ohjelmoitavat veturimallit ja muu liikkuva kalusto, valitut rataosat opastinjärjestelmineen, JKV-, radio- sekä turvalaite- ja äänijärjestelmät, ajopöydän edellyttämä tekniikka ja näyttölaitteet ajopöydässä. Tilaajan tarkoituksena on hyödyntää toimivat osakokonaisuudet ja päivittää hankinnassa vain kokonaisuuden vanhentuneet osiot.
Toimittaja omistaa immateriaaliset oikeudet kaikkiin tilaajan olemassa oleviin dieselsimulaattoreissa toimiviin järjestelmiin ja niihin liitettyihin rautatiealalla käytettäviin muihin teknisiin ratkaisuihin. Tilaaja haluaa hankinnallaan päivittää toimivaa simulaattorikokonaisuutta ja hyödyntää tässä olemassa olevia Suomen rautatiejärjestelmään perustuvia simulaattorikokonaisuuden osioita autenttisen veturimallin, koulutuksessa käytettävien rataosien sekä rataosaan liitettyjen koulutusajoharjoitusten osalta.
Järkeviä, vaihtoehtoisia tai korvaavia KRAO Oy:n, viranomaisen ja/tai rautatieliikennöinnin operaattoreiden koulutusvaatimusten mukaisia toimivia ratkaisuja autenttiselle laajasti käytössä olevalle (VR:n käyttämä veturimalli) DV12-dieselveturisimulaattorilaitteistolle sekä rataosille Helsinki–Pori, Riihimäki–Imatra ei ole yleisesti saatavilla.
Toteutettavassa suorahankinnassa kilpailun puuttuminen ei johdu hankinnan ehtojen keinotekoisesta kaventamisesta.
KRAO Oy on hankkinut opetuskäyttöön dieselsimulaattorit ja näiden käyttöön oikeutetut käyttölisenssit simulaattorivalmistaja Corysilta vuonna 2005.


Winner: Corys